Diari Oficial de la Generalitat Valenciana


Sumari del DOGV 8094, del 28-07-2017 (2017/6906)

RESOLUCIÓ de 25 de juliol de 2017, de la consellera de Justícia, Administració Pública, Reformes Democràtiques i Llibertats Públiques, sobre delegació de l'exercici de determinades competències.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8094

Data del DOGV
:   28-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6906


Data del document
:   25-07-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 25 de juliol de 2017, de la consellera de Justícia, Administració Pública, Reformes Democràtiques i Llibertats Públiques, sobre delegació de l'exercici de determinades competències. [2017/6906]  
El Decret 7/2015, de 29 de juny, del president de la Generalitat, determina les conselleries en què s'organitza l'Administració de la Generalitat, i la de Justícia, Administració Pública, Reformes Democràtiques i Llibertats Públiques és una de les que formen part de l'estructura de la nostra administració autonòmica.  
Mitjançant la Resolució de 30 de juliol de 2015, d'aquesta Conselleria es va delegar per a l'exercici de determinades competències.  
El Decret 154/2015, de 18 de setembre, del Consell, aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques. Aquest decret ha sigut modificat i derogat pel Decret 87/2017, de 7 de juliol, del Consell, pel qual s'aprova un nou reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques.  
Després de l'aprovació del nou Reglament orgànic i funcional de la Conselleria, i transcorreguts pràcticament dos anys des de l'anterior delegació, la pràctica ha demostrat que cal dotar encara de més agilitat la gestió dels assumptes la competència de la qual té assignada la Conselleria de Justícia, Administració Pública, Reformes Democràtiques i Llibertats Públiques, i d'acord amb el principi d'eficàcia que regeix l'actuació de les administracions públiques, es considera oportú assignar determinades atribucions a les persones titulars de les direccions generals.  
Per aquesta raó, i de conformitat amb el que disposen l'article 63 de la Llei 5/1983, de 30 de desembre, del Consell (d'ara en avant, Llei del Consell), i l'article 9 de la Llei 40/2015, d'1 d'octubre, de règim jurídic del sector públic, resolc:  
  
Primer  
Delegar la persona titular de la Sotssecretaria de Justícia, Administració Pública, Reformes Democràtiques i Llibertats Públiques, per a les competències següents:  
1. Autoritzar i disposar les despeses corresponents al capítol I dels serveis de la Conselleria.  
2. Les facultats ordinàries en matèria de contractació administrativa i de dret privat, inclosa l'aprovació corresponent de les factures i els certificats d'obres i l'aprovació dels reajustaments d'anualitats, com també la modificació dels contractes i la resolució d'aquests, i de tots els actes i resolucions que calga adoptar derivats del procediment de contractació, i especialment els relatius a l'aprovació d'avantprojectes i projectes, nomenament de director facultatiu de l'obra o treball, coordinador en matèria de seguretat i salut i representant de l'Administració, la recepció de les obres, i l'aprovació de programes de treball i plans de seguretat i salut, com també l'acceptació del pla de gestió de residus de la construcció, respecte de tots aquells expedients l'import de licitació dels quals siga igual o inferior a 300.000 - sense IVA i que no hagen sigut delegats en les distintes direccions generals de la Conselleria, dins dels límits legals i reglamentaris.  
3. Els actes de retenció de crèdit, autorització de despesa, disposició de crèdit, reconeixement d'obligacions i proposta de pagament l'import dels quals siga igual o inferior a 300.000 - sense IVA, i que no hagen sigut delegats en les distintes direccions generals de la conselleria, dins dels límits legals i reglamentaris.  
4. La devolució d'avals en matèria de contractació.  
  
5. Exercir la potestat disciplinària en els termes establits en la normativa en matèria de funció pública.  
6. L'autorització al personal al servei de la Conselleria per a efectuar viatges a l'estranger.  
7. La facultat d'autoritzar la despesa per la inscripció i l'assistència als cursos, jornades, conferències i altres actuacions del personal de la Conselleria.  
8. Acordar i imposar les sancions que corresponga en matèria de subvencions.  
  
Segon  
Delegar les persones titulars de les direccions generals, en matèria de contractació administrativa, dins del respectiu àmbit funcional i que corresponguen a crèdits consignats en els corresponents programes pressupostaris, per a les facultats ordinàries en matèria de contractes menors, incloent-hi la retenció de crèdit, l'autorització de la despesa, la disposició del crèdit, el reconeixement de l'obligació, la proposta de pagament i la firma de tots els documents comptables que calga.  
  
  
Tercer  
Aquesta delegació d'atribucions pot ser revocada en qualsevol moment per l'òrgan delegatori, de conformitat amb el que estableix l'article 9.6 de la Llei 40/2015, d'1 d'octubre, de règim jurídic del sector públic, com també l'article 63.5 de la Llei del Consell.  
  
La delegació de competències efectuada per aquesta resolució s'entén sense perjudici que, en qualsevol moment, la persona titular de la Conselleria de Justícia, Administració Pública, Reformes Democràtiques i Llibertats Públiques puga reclamar el coneixement i la resolució de qualsevol assumpte o expedient en els termes i amb els requisits establits en l'article 10 de la Llei 40/2015, d'1 d'octubre, de règim jurídic del sector públic.  
  
Quart  
Les resolucions que es dicten per raó de la delegació conferida per aquesta resolució posen fi a la via administrativa, de conformitat amb el que estableixen els articles 9.4 de la Llei 40/2015, d'1 d'octubre, de règim jurídic del sector públic, i 114 c) de la Llei 39/2015, d'1 d'octubre, del procediment administratiu comú de les administracions públiques.  
  
Cinqué  
En tots aquells supòsits en què es faça ús d'aquesta delegació, s'ha de fer constar expressament en la resolució o acte que s'adopte, i es consideraran dictats per l'òrgan delegatori, sense que en cap cas càpia la delegació de les competències delegades.  
  
Sisé  
Queden revocades les delegacions efectuades per Resolució de 30 de juliol de 2015, de la consellera de Justícia, Administració Pública, Reformes Democràtiques i Llibertats Públiques (DOGV 03.08.2015).  
  
Seté  
Aquesta resolució de delegació de competències produirà efecte a partir de l'endemà de la publicació en el Diari Oficial de la Generalitat Valenciana.  
Contra aquest acte, que posa fi a la via administrativa, les persones interessades poden interposar recurs contenciós administratiu en el termini de dos mesos comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableixen els articles 10.1 a) i 46.1 de la Llei de la jurisdicció contenciosa administrativa, o potestativament, recurs de reposició davant d'aquest mateix òrgan en el termini d'un mes, computat en els termes ja exposats, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que les persones interessades puguen interposar qualsevol altre recurs que estimen procedent.  
  
València, 25 de juliol de 2017.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.